Kacang buncis

Kacang buncis (), juga dipanggil kacang pendek () ialah sayur kekacang yang muda daripada pelbagai kultivar kacang buncis (Phaseolus vulgaris). Pokok kacang buncis bertabiat tumbuh melilit, mempunyai akar tunjang dan sisi yang panjang dan memerlukan pancang untuk memanjat.


 Kegunaan 
Sebagai makanan lazim di banyak negara, kacang buncis dijual segar, dalam tin, dan beku. Ia boleh dimakan mentah atau dikukus, direbus, digoreng tumis atau dibakar. Ia biasanya dimasak dalam hidangan lain, seperti sup, masak air dan kaserol. Kacang buncis boleh dijeruk, sama seperti timun.

Pemakanan

Kacang buncis mentah mengandungi 90% air, 7% karbohidrat, 2% protein, dan mengandungi lemak yang sangat sedikit. Dalam jumlah rujukan , kacang buncis mentah membekalkan  tenaga makanan dan merupakan sumber sederhana (julat 10–19% daripada Nilai Harian) vitamin C dan vitamin K, tanpa mikronutrien lain dalam kandungan yang ketara.

 Penjinakan 
Kacang buncis (Phaseolus vulgaris) berasal dari Amerika Tengah dan Selatan, di mana terdapat bukti bahawa ia telah ditanam di Mexico dan Peru selama beribu-ribu tahun.

 Ciri-ciri 
Kacang "tanpa tali" yang pertama dibiakkan pada tahun 1894 oleh Calvin Keeney, yang dipanggil "bapa kacang tanpa tali," semasa bekerja di Le Roy, New York. Kebanyakan varieti kacang buncis moden tidak mempunyai tali.

 Tumbuhan 
Kacang buncis dikelaskan mengikut tabiat pertumbuhan kepada dua kumpulan utama, jenis renek (atau kerdil) dan jenis memanjat (atau tiang).Cara Menanam Kacang Perancis – Royal Horticultural Society, Berkebun RHS

Kacang buncis renek adalah pendek, tumbuh tidak lebih daripada  tinggi, seringnya tanpa memerlukan penyokong. Ia biasanya matang dan menghasilkan semua buahnya dalam tempoh yang agak singkat, kemudian berhenti menghasilkannya. Disebabkan pengeluaran yang padat dan mudah dituai secara mekanikal, jenis renek inilah yang paling banyak ditanam secara komersial. Kacang buncis renek biasanya kultivar kacang biasa (Phaseolus vulgaris).

Kacang buncis memanjat pula mempunyai tabiat menjalar dan berpintal, yang mesti disokong oleh "tiang," junjung, atau struktur lain. Jenis memanjat ini boleh terdiri daripada kacang biasa (Phaseolus vulgaris), kacang penjalar (Phaseolus coccineus) atau kacang panjang (Vigna unguiculata subsp. sesquipedalis).

Kacang separuh penjalar mempunyai ciri pertengahan antara renek dan memanjat, dan kadangkala diklasifikasikan secara berasingan. Sulurnya boleh mencapai panjang antara  panjang.

 Varieti 

Terdapat lebih daripada 130 varieti (kultivar) kacang kulit boleh makan yang diketahui. Varieti yang dibiakkan khas untuk digunakan sebagai kacang buncis, dipilih kerana kelembutan lenggai hijaunya, adalah yang paling biasa ditanam di kebun sayur rumah, dan terdapat banyak jenis. Kacang dengan pelbagai warna kulit (hijau, ungu, merah, atau berbelang.Singh B K, Pathak K A, Ramakrishna Y, Verma V K and Deka B C. 2011. "Purple-podded French bean with high antioxidant content." ICAR News: A Science and Technology Newsletter 17 (3): 9.) dikenali bersama sebagai kacang snap, manakala kacang buncis merujuk khusus kepada yang berwarna hijau. Bentuk kulit berbeza daripada nipis dan bulat (jenis "fillet") kepada lebar dan leper (jenis "romano"), serta bentuk pertengahan yang lebih biasa.

Tiga jenis kacang buncis yang paling biasa diketahui tergolong dalam spesies Phaseolus vulgaris ialah kacang tali atau snap, yang boleh berkulit bulat atau leper; kacang tanpa tali atau kacang Perancis, yang tiada gentian keras di sepanjang kulitnya; dan kacang penjalar, yang tergolong dalam spesies lain, Phaseolus coccineus. Kacang buncis kadangkala mempunyai kulit ungu dan bukan hijau, yang bertukar kepada hijau apabila dimasak.
Kacang buncis berkulit kuning pula dikenali sebagai kacang lilin.
Pokok kultivar kacang lilin biasanya berbentuk renek atau kerdil.

Semua varieti berikut mempunyai kulit hijau dan ialah Phaseolus vulgaris kecuali dinyatakan sebaliknya:

 Jenis renek (kerdil) 

 Jenis tiang (memanjat) 

 Pengeluaran 

Pengeluaran kacang buncis – 2020(juta tan)  18.0  0.9  0.6  0.5  0.3 Dunia  23.3Sumber: FAOSTAT Pertubuhan Bangsa-Bangsa Bersatu
Pada 2020, pengeluaran kacang buncis dunia ialah 23 juta tan, dengan China menyumbang 77% daripada jumlah tersebut.

Galeri

 Lihat juga 

 Kekacang
 Kacang hijau

 Rujukan 

Pautan luar
 http://spt01.tripod.com/kacang_buncis.htm

Kategori:Buah sebagai sayur
Kategori:Kekacang
Kategori:Kekacang boleh dimakan
Kategori:Phaseolus